Diari Oficial de la Generalitat Valenciana


Sumari del DOGV 9474, del 21-11-2022 (2022/10581)

Anunci pel qual se sotmet a informació pública d'aprovació l'avaluació ambiental i territorial estratègica pel procediment simplificat de la modificació puntual número 11 de les normes subsidiàries de planejament. Pla parcial SR10 - delimitació d'unitats d'execució.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10036


Data del document
:   08-11-2022

Organisme emissor
:   Ajuntament de Benaguasil

Tipus de document
:   Anunci

Descriptors 

:   * Benaguasil
    * pla d'urbanisme
    * administració local

Anunci pel qual se sotmet a informació pública d'aprovació l'avaluació ambiental i territorial estratègica pel procediment simplificat de la modificació puntual número 11 de les normes subsidiàries de planejament. Pla parcial SR10 - delimitació d'unitats d'execució. [2022/10640]  
La Junta de Govern Local de l'Ajuntament de Benaguasil, en sessió celebrada amb caràcter ordinari el 2 de novembre de 2022, va adoptar l'acord que, en la part dispositiva, diu:  
  
«Primer. Concloure que la modificació puntual núm. 11 de les normes subsidiàries de planejament no té efectes significatius sobre el medi ambient conforme amb els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell.  
  
Segon. Resoldre favorablement l'avaluació ambiental i territorial estratègica pel procediment simplificat de la modificació puntual núm. 11 de les normes subsidiàries de planejament.  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental de l'actuació, incloure aquest informe en la documentació de l'instrument de planejament urbanístic, i identificar com a públic interessat els ressenyats prèviament.  
  
Quart. Conforme amb el text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell, i amb la normativa sectorial aplicable, el document de planejament que se sotmeta a exposició al públic haurà de complir les determinacions establides en el punt 6 (valoració de les qüestions urbanístiques).  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell.  
  
Sisé. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Seté. La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el DOGV, no s'ha aprovat el pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
Benaguasil, 8 de novembre de 2022.- L'alcalde: José Joaquín Segarra Castillo.